
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava I 5T/49/2024 1124013460 10. 09. 2024 JUDr. Tomáš Hajduk ECLI:SK:MSBA1:2024:1124013460.3
TRESTNÝ ROZKAZ V MENE SLOVENSKEJ REPUBLIKY Mestský súd Bratislava I samosudcom JUDr. Tomášom Hajdukom podľa § 353 ods. 1 Tr. por. v spojení s § 241 ods. 1 písm. j) Tr. por., v trestnej veci obvineného V. Š. pre zločin lúpeže podľa § 188 ods. 1 Tr. zák., dňa 10.09.2024 v Bratislave, takto rozhodol: obvinený: V. Š., narodený XX.XX.XXXX F. Q., trvale bytom Y. Č.. X, Q., toho času v ÚVV Bratislava sa uznáva vinným, že dňa 10.04.2024 v čase o 04.05 hod. v Q., na M.. N. C. v smere na Š. E., v mieste za zastrešenou zastávkou MHD, v úmysle získania vecí poškodeného, ako išli s poškodeným popri sebe, poškodeného posunul dopredu, ako sa poškodený otáčal, obvinený udrel poškodeného päsťou do tváre, následkom čoho poškodený spadol na zem, pričom ako poškodený ležal na zemi, obvinený k nemu pristúpil, nohou si ho pridržiaval na zemi a jednou rukou zovretou v päsť 10 - 12 krát udieral poškodeného do oblasti tváre a druhou rukou zároveň škrtil pod krkom, čoho následkom sa poškodený stále nevedel postaviť zo zeme a následne mu obvinený zobral hnedú kapsu, ktorú mal poškodený prevesenú cez rameno s obsahom občiansky preukaz na meno T. C., preukaz poistenca VŠZP na meno T. C., 1 ks externá nabíjačka čiernej farby, 10000mAh, zakúpená vo februári roku 2024, v hodnote 14,90,- €, 1 ks externá nabíjačka čiernej farby, 8000mAh, zakúpená vo februári roku 2024, v hodnote asi 20,- €, v každej z nich bol vložený kábel typu B alebo typu C, 1 ks dioptrické okuliare na čítanie, sklá s dioptriou 2.5, s tenkým rámom zlatej farby bez označenia spolu s puzdrom zeleno - čiernej farby, čím poškodenému spôsobil zranenia, a to hematóm pod pravým okom na lícnej kosti, šrám na čele, začervenanie hlavy v okolí oboch uší, odreninu pravého predlaktia, opuchnutie hánky pravej ruky a odretie oboch kolien, ktoré si vyžiadali lekárske ošetrenie bez ďalšej hospitalizácie a odcudzením vecí škodu najmenej vo výške 34.90,- €, teda proti inému použil násilie v úmysle zmocniť sa cudzej veci, čím spáchal zločin lúpeže podľa § 188 ods. 1 Tr. zák. účinného od 06.08.2024. Za to sa mu ukladá Podľa § 188 ods. 1 Tr. zák. v spojení s § 36 písm. l) Tr. zák., § 37 písm. m) Tr. zák.,
§ 38 ods. 2 Tr. zák., § 39 ods. 5 Tr. zák. per analogiam trest odňatia slobody vo výmere 2 rokov. Podľa § 48 ods. 2 písm. b) Tr. zák. sa na výkon trestu odňatia slobody zaraďuje do ústavu na výkon trestu so stredným stupňom stráženia. Podľa § 73 ods. 2 písm. c) Tr. zák. a § 74 ods. 1 Tr. zák. mu súd ukladá ochranné protitoxikomanické liečenie ambulantnou formou. Poučenie: Poučenie: Obvinený a osoby, ktoré sú oprávnené podať v prospech obvineného odvolanie, ako aj prokurátor môžu podať proti trestnému rozkazu odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr Na navrátenie lehoty sa primerane použije ustanovenie § 64 (§ 355 ods. 1 Tr. por.). Proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba (§ 355 ods. 2 Tr. por.). Ak proti trestnému rozkazu podala oprávnená osoba podľa odseku 1 v lehote odpor, samosudca rozhodne podľa § 241 ods. 1 písm. j) o prijatí obžaloby a nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu obsiahnutými v trestnom rozkaze. Inak sa trestný rozkaz stane právoplatným a vykonateľným podľa § 356 (§ 355 ods. 3 Tr. por.). Proti výroku, ktorým bolo uložené ochranné opatrenie, môže zúčastnená osoba podať odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Ak zúčastnená osoba podala odpor a nie je dôvod na postup podľa odseku 3, prejedná samosudca návrh na uloženie ochranného opatrenia na verejnom zasadnutí (§ 355 ods. 4 Tr. por.). Ak samosudca po doručení odporu nenariadi hlavné pojednávanie z dôvodu, že odpor podala neoprávnená osoba alebo bol podaný oneskorene, odmietne odpor uznesením. Proti tomuto uzneseniu je prípustná sťažnosť, ktorá má odkladný účinok (§ 355 ods. 5 Tr. por.). Ak bol obvinený stíhaný pre trestný čin uvedený v § 211, môže poškodený vziať súhlas s trestným stíhaním späť až dovtedy, kým sa trestný rozkaz nedoručí niektorej z osôb uvedených v odseku 1. Späťvzatím súhlasu sa trestný rozkaz ruší a samosudca trestné stíhanie zastaví (§ 355 ods. 6 Tr. por.). Ak bol vydaný trestný rozkaz, môže prokurátor vziať späť obžalobu dovtedy, kým sa trestný rozkaz nedoručí niektorej z osôb uvedených v odseku 1. Späťvzatím obžaloby sa trestný rozkaz ruší a vec sa vracia do prípravného konania. Trestný rozkaz sa ruší a vec sa vracia do prípravného konania aj vydaním uznesenia, ktorým nadriadený súd na základe sťažnosti podľa § 241 ods. 4 zrušil uznesenie samosudcu o prijatí obžaloby podľa § 241 ods. 1 písm. j) (§ 355 ods. 7 Tr. por.). Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom (§ 355 ods. 8 Tr. por.). Vzatie odporu späť, ak niet prekážok, vezme samosudca uznesením na vedomie
(§ 355 ods. 9 Tr. por.). Ak bol odpor podaný v lehote a nebol vzatý späť podľa odseku 8, trestný rozkaz sa prednesením obžaloby prokurátorom na hlavnom pojednávaní ruší. Ak na hlavnom pojednávaní súd postupuje podľa § 255 ods. 3 a prokurátor neprednesie obžalobu, trestný rozkaz sa ruší vyhlásením uznesenia o vrátení veci prokurátorovi na postup podľa § 232 a § 233 alebo vyhlásením rozsudku, ktorým súd schválil dohodu o vine a treste (§ 355 ods. 10 Tr. por.). Trestný rozkaz sa stane právoplatným, a ak neustanovuje tento zákon niečo iné, aj vykonateľným, ak a) odpor nebol podaný, uplynutím lehoty na podanie odporu, b) odpor bol vzatý späť, dňom jeho späťvzatia, c) sa oprávnená osoba vzdala práva podať odpor a obvinený súčasne vyhlásil, že nesúhlasí, aby odpor podala v jeho prospech iná oprávnená osoba, dňom vzdania sa práva podať odpor (§ 356 Tr. por.).

